open-index/open-wikipedia-markdown huggingface dataset:
Truls Möregårdh

**Truls Carl Eric Möregårdh** (født 2002) er en svensk bordtennisspiller. Hans største bragd er sølv fra OL i 2024, som også ble Sveriges første olympiske medalje i i bordtennis siden 2000. Han tok også sølv i VM i 2021, dette etter å ha tapt finalen i fire strake sett mot den kinesiske verdenseneren Fan Zhendong.  Möregårdh har også et gull fra internasjonale mesterskap i lag-EM i Malmö 2023, og to bronse; fra VM 2018 og EM 2019.

Möregårdh er høyrehendt og bruker som de fleste europeere racketgrepet ”håndhilsegrep”. Han blir lagt merke til fordi han spiller med en sekskantet bordtennisracket.

## Karriere
Möregårdh var 10 år da han vant sin første Euro Mini Champs (offisielt EM for 11-åringer) og tok også følgende år gull i samme konkurranse. Truls og hans eldre bror Malte er startet med bordtennis i BTK Frej samt Dänningelanda BTK, Växjö. Når han var 12 år bestemte familien seg for å flytte til Eslöv i Skåne for å støtte ham i bordtennissatsningen. Han ble den yngste spilleren noensinne i Champions League når han debuterte 2016. Möregårdh vant sølv i junior-VM 2017 og 2019 samt gull i junior-EM 2019 og samme år ble han, som 17-åring, yngst gjennom tidene til å vinne SM-gull for seniorer. Han har også vunnet doble gull ved det svenske juniormesterskapet.

Den 29. november 2021 ble Möregårdh under VM i Houston i Texas, den første svenske tenåringen til å ta medalje siden Stellan Bengtssons VM-gull i Nagoya i 1971. Möregårdh var før turneringen rangert som nummer 77 i verden og ble dermed den lavest rangerte spilleren noensinne til å komme til en VM-finale. Truls Möregårdh var også en del av det vinnende laget i lag-EM i bordtennis i Malmö 2023. Det var da første gangen på hele 21 år som Sverige sto som vinner i lag i bordtennis. På Sveriges lag deltok også Mattias Falck, Anton Källberg, Kristian Karlsson og Jon Persson. Jörgen Persson var lagkaptein.

Den 4. august 2024 vant Möregårdh sølv i OL i Paris hvor han møtte kinesiske Fan Zhendong i finalen. I turneringen slo Möregårdh blant annet ut verdenseneren Wang Chuqin og brasilianske Hugo Calderano. I finalen ventet Fan Zhendong som, likhet med VM 2021, sto i veien for gullet og vant med fire sett mot et, noe som resulterte i en sølvmedalje for Möregårdh.

## Meritter
* SM-gull som senior (singel) 2019 og 2021
* Bronse i lag-EM 2019
* Gull i junior-EM 2019
* Bronse i lag-VM 2018
* Sølv i junior-VM 2017. og 2019
* Sølv i VM 2021
* Gull i lag-EM 2023
* Sølv i OL 2024
* Sølv i lag OL 2024

## Referanser


## Eksterne lenker
*
Claire Weinstein

**Erin Gemmell** (født 2007) er en svømmer fra USA.

;2024
Hun representerte landet sitt under Sommer-OL 2024 i Paris på 200 meter fri og kom på 8. plass i finalen. Dessuten deltok hun på 4 × 200 meter fri der laget tok sølv.

## Referanser


## Eksterne lenker
*
Nalepa (bille)

***Nalepa*** er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

## Utseende
Ganske store (17-22 millimeter), ovale, blanke, svarte skyggebiller. Oversiden er ganske slett, dekkvingene uten punktstriper.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Slekten er utbredt på det tibetanske platået.

## Systematisk inndeling
Listen er ufullstendig.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Blaptinae]]** Leach, 1815 - nylig skilt ut fra Tenebrioninae  
******* Stammen Blaptini Leach, 1815 - ca. 400 arter
******** Slekten ***Nalepa*** Reitter, 1887
********* *[[Nalepa acuminata]]* Li, Tian, Fan & Ren, 2022
********* *[[Nalepa cylindracea]]* Reitter, 1887
********* *[[Nalepa ovalifolia]]* Li, Tian, Fan & Ren, 2022
********* *[[Nalepa polita]]* Li, Tian, Fan & Ren, 2022
********* *[[Nalepa quadrata]]* Li, Tian, Fan & Ren, 2022
********* *[[Nalepa xinlongensis]]* Li, Tian, Fan & Ren, 2022
********* *[[Nalepa yushuensis]]* Li, Tian, Fan & Ren, 2022

## Referanser




## Eksterne lenker
*
Svømming under Sommer-OL 2024 – 10 kilometer menn

Svømmeøvelsen **10 kilometer for menn** under Sommer-OL 2024 fant sted 9. august 2024 i Seinen. Det var femte gangen øvelsen ble arrangert etter at det ble avholdt første gang i 2008.

## Resultater
Resultatene var som følger:

## Referanser
Thaddée Nsengiyumva

**Thaddée Nsengiyumva** (1949–1994) var en katolsk biskop av Kabgayi i Rwanda. Han ble drept under folkemordet i Rwanda.
## Liv og virke
### Prest
Thaddée Nsengiyumva ble ordinert til prest den 20. juli 1975. 
### Koadjutorbiskop av Kabgayi
Den 18. november 1987 ble han utnevnt til koadjutorbiskop av Kabgayi, og han ble ordinert til biskop den 31. januar 1988.
### Biakop av Kabgayi
Han ble biskop av Kabgayi den 8. oktober 1989, og etterfulgte da André Perraudin.

I desember 1991 utstedte Nsengiyumva hyrdebrevet *«Convertissons-nous pour vivre ensemble dans la paix»* der han sa at det ikke ble gjort noen seriøse anstrengelser for å løse konflikten mellom hutu- og tutsi-folkene, og sa at politiske attentater var blitt vanlige.  Dokumentet var selvkritisk, og sa at kirken ikke hadde gjort nok for å hjelpe folket, og hadde blitt medskyldig i regimets system.

Etter at folkemordet begynte i 1994, appellerte Nsengiyumva, som var president for bispekonferansen i Rwanda, gjentatte ganger for å stoppe drapene. Sammen med Den internasjonale Røde Kors-komiteen, ICRC, prøvde han å hjelpe mange krigsfordrevne rundt og inn i bispedømmet. Imidlertid utstedte han den 16. april et brev som generelt ble antatt å støtte hutu-regjeringen mot tutsi-opprøret. Den 8. juni 1994 ble Thaddée Nsengiyumva myrdet ved Gakurazo av soldater fra den rwandiske patriotiske hær. Erkebiskopen av Kigali, Vincent Nsengiyumva og biskop Joseph Ruzindana døde sammen med ham. Ti prester ble også drept. Det skulle bli hevdet at Thaddée Nsengiyumva ble drept ved et uhell, og at det virkelige målet var hans navnebror Vincent Nsengiyumva. Dette er ikke plausibelt, siden de to mennene ble drept sammen.

Militæret sa senere at de trodde prelatene var involvert i drapene på familiene deres.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio, O.P.  (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum, C.SS.R. (1854-1932) *1918
* Erkebiskop Giovanni Battista Dellepiane (1889-1961) *1929
* Biskop Aloys Bigirumwami (1904-1986) *1952
* Erkebiskop André Perraudin M. Afr. (1914-2003) *1956
* Biskop *Thaddée Nsengiyumva* (1949-1994) *1989

## Referanser

## Litteratur
*
*
*
*
*
*
*
Lilian Munk Rösing

**Lilian Munk Rösing** (født i 1967) er en dansk litteraturviter og forfatter.

Mange av hennes utgivelser tar utgangspunkt i kunstverk og hvordan de virker inn på henne eller på omgivelsene for øvrig. Psykoanalytikeren Jacques Lacans teorier er en eksplisitt del av hennes referansegrunnlag i flere deler av forfatterskapet.

## Bibliografi (utvalg)

* 2001: *At læse barnet : litteratur og psykoanalyse*
* 2005: *Kønnets katekismus*, Roskilde Universitetsforlag
* 2007: *Autoritetens genkomst*, Tiderne Skifter Forlag
* 2016: *Pixar with Lacan: The Hysteric’s Guide to Animation* 
* 2018: *Anna Anchers rum* (essay) – betraktninger basert på kunstnerskapet til den danske maleren Anna Ancher
* 2019: *Hvorfor skider bjørnen i skoven? Om Lars von Triers nødvendighed*, Forlaget Spring – 
* 2021: *Kaplevej 27* (essay), Asger Schnacks Forlag – norsk oversettelse utgitt i 2024
* 2022: *Susanne Wellm : Weaving Time*, Forlaget AFTRYK – om den danske tekstilkunstneren Susanne Wellm
* 2022: *Modvind og mascara : en nu-roman* (essay)
* 2024: *Friedrichs farver* (essay) – betraktninger basert på kunstnerskapet til den tyske maleren Caspar David Friedrich

## Referanser
Forhåndssensur

**Forhåndssensur** er sensur av ytringer som ellers ville ha blitt fremsatt.

I Norge ble forhåndssensuren avskaffet i 1770. Det er fastsatt forbud mot forhåndssensur i Norges Grunnlov § 100. Det er likevel visse unntak, for eksempel er forhåndssensur tillatt dersom det er nødvendig for å beskytte barn og unge mot skadelig påvirkning fra levende bilder, og det kan iverksettes brevsensur innenfor anstalter. Forbudet mot forhåndssensur er heller ikke et absolutt hinder for at domstolene kan gripe inn på forhånd mot en ytring, for eksempel ved å forby et radioprogram eller en medieomtale ved midlertidig forføyning.

## Se også

* Sensur
* Norges Grunnlov § 100
* Ytringsfrihet
* Filmsensur

## Referanser
Toby Robinson

**Toby Robinson** (født 1996) er en britisk svømmer.

Han representerte landet sitt under Sommer-OL 2024 i Paris der han kom på 14. plass på 10 kilometer maratonsvømming.

## Referanser


## Eksterne lenker
*
Jean-Baptiste Gahamanyi

**Jean-Baptiste Gahamanyi** (1920–1999) var en rwandisk geistlig og katolsk biskop av Butare.
## Liv og virke
### Prest
Gahamanyi ble ordinert til prest for bispedømmet Kabgayi den 15. august 1951.
### Biskop av Astrida (senere kalt Butare)
Den 11. september 1961 utnevnte pave Johannes XXIII ham til den første biskop av bispedømmet Astrida, opprettet på samme dato (fra 1963 bispedømmet Butare). Han ble ordinert til biskop av biskopen av Kabgayi, erkebiskop André Perraudin, den 6. januar 1962. Medkonsekratorer var Joseph Mikararanga Busimba, biskop av Goma, og André Makarakiza, biskop av Ngozi.

Gahamanyi var deltaker i alle fire sesjonene av Det andre Vatikankonsil.

Pave Johannes Paul II godtok hans aldersrelaterte avskjed den 2. januar 1997. 

Biskop Gahamanyi døde den 19. juni 1999 i en alder av 79 år.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio, O.P.  (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum, C.SS.R. (1854-1932) *1918
* Erkebiskop Giovanni Battista Dellepiane (1889-1961) *1929
* Biskop Aloys Bigirumwami (1904-1986) *1952
* Erkebiskop André Perraudin M. Afr. (1914-2003) *1956
* Biskop *Jean-Baptiste Gahamanyi* (1920-1999) *1962

## Referanser
Giovanni Battista Dellepiane

**Giovanni Battista Dellepiane** (1889–1961) var en italiensk katolsk prelat som hadde sin karriere i Den hellige stols diplomatiske tjeneste, inkludert nitten år som leder for Pavestolens representasjon til Belgisk Kongo.
## Liv og virke
### Prest
Giovanni Battista Dellepiane, som kom fra en bondefamilie, ble ordinert til prest den 25. juli 1914.

Under første verdenskrig tjente han som kapellan i den italienske hær. I 1921 ble han personlig sekretær for erkebiskopen av Smyrna, Giambattista Federico Vallega. Ved hans side reddet han liv under den gresk-tyrkiske krig. Smyrna ble til Izmir, og i erkebispedømmet ble Dellepiane etterhvert generalvikar og kansler.

### Titulærerkebiskop
Den 18. juli 1929, da han allerede tjente som apostolisk administrator for erkebispedømmet Izmir, utnevnte pave Pius XI ham til titulærerkebiskop av *Stauropolis*. Han mottok sin bispevielse av kardinal Willem van Rossum den 30. november 1929. Medkonsekrerende var erkebiskop Giovanni Battista Federico Vallega, og biskop Angelo Cambiaso av Albenga.

### Apostolisk delegat til Belgisk Kongo
Den 18. januar 1930 utnevnte pave Pius XI ham til sin første apostoliske delegat til Belgisk Kongo. Han etablerte Pavestolens representasjon der fra bunnen av. For eksempel var han opphavet til bispemøtene i Belgisk Kongo, den første eukaristiske kongress der og gjennomførte den første fullstendige apostoliske visitas av territoriet.

Han mottok en adelig tittel i 1947 fra Mutara III, kongen av Rwanda.

### Internuntius og så nuntius til Østerrike
Den 12. januar 1949 utnevnte pave Pius XII ham til apostolisk internuncio til Østerrike. Det tilkom ham den delikate oppgave med å gjenopprette diplomatiske forbindelser med Østerrike, som var blitt avbrutt som følge av Anschluss. Han lykkes, men må stoppe sitt eget arbeid på grunn av sykdom. 

Han døde den 13. august 1961. Han døde for tidlig til å bli elevert til kardinalatet, slik pave Johannes XXIII hadde lovet ham.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio, O.P.  (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum, C.SS.R. (1854-1932) *1918
* Erkebiskop *Giovanni Battista Dellepiane* (1889-1961) *1929

## Referanser
Det europeiske småstatsmesterskapet i friidrett 2021

**Det europeiske småstatsmesterskapet i friidrett 2021** ble arrangert 5. juni 2021 i Serravalle i San Marino. Dette var tredje gang det europeiske småstatsmesterskapet i friidrett ble arrangert. 

## Medaljevinnere
### Menn

### Kvinner

## Medaljetabell

## Kilder
*Resultater, World Athletics
*Resultaer, Fidal 

## Eksterne lenker
*  (arkivert)
Storhertugens finanser

***Storhertugens finanser*** (originaltittel: *Die Finanzen des Großherzogs*) er en tysk stumfilm fra 1924 regissert av F. W. Murnau.

## Skuespillere
* Alfred Abel som Philipp Collins
* Mady Christians som Olga von Rußland
* Adolphe Engers som Don Esteban Paqueno
* Julius Falkenstein som Ernst Isaacs
* Ilka Grüning som  Augustine
* Guido Herzfeld som Markowitz
* Georg August Koch
* Harry Liedtke som Don Roman XX

## Referanser


## Eksterne lenker
*
Ilionis Guillaume

**Ilionis Guillaume** (født 1998) er en fransk friidrettsutøver som konkurrerer i tresteg.

Hun representerte landet sitt under Sommer-OL 2024 i Paris, der hun kom på 12. plass i finalen i tresteg.

## Referanser


## Eksterne lenker
*
Charisma Taylor

**Charisma Taylor** (født 1999) er en bahamansk friidrettsutøver som konkurrerer i hekkeløp og tresteg. 

Hun representerte Bahamas under Sommer-OL 2024 i Paris, der hun kom på 15. plass i kvalifiseringen i tresteg og ikke kvalifiserte seg til finalen.

## Referanser


## Eksterne lenker
*
Skole på byggeplass

**Skole på byggeplass** er et praksisrettet videregående utdanningstilbud i norsk skole innen bygg- og anleggsteknikk for ungdommer i aldersgruppen 18-24 år som ikke har fullført videregående skole. 

Tilbudet startet i 1997 som et arbeidsmarkedstiltak i samarbeid mellom Veidekke og Aetat (Arbeidsmarkedsetaten, senere erstattet av NAV). NAV trakk seg ut av samarbeidet etter en prosjektperiode. I 2012 ble tilbudet Skole på byggeplass reetablert i et samarbeidsprosjekt mellom Veidekke og Akershus fylkeskommune med Jessheim videregående skole som skolested. I dette tilbudet kan elevene velge mellom tømrerfag og betongfagarbeider. Elevene følges opp i samarbeid med videregående skole slik at det også kan fullføre fellesfagene og yrkesteorien i Vg1 og Vg2. I fellesfagene kan elevene ta eksamen som privatister når de sammen med faglærer mener å være klare for det. Fullført skole på byggeplass kvalifiserer til ordinær læretid på to år.

Fra høsten 2024 er tilbudet skole på byggeplass også tilgjengelig i Osloskolen med Kuben videregående skole som partner med Veidekke. Skolen og Veidekkes nye hovedkontor ligger samme område på Ulven og Økern.

## Referanser




## Eksterne lenker
* Kuben vgs om tilbudet Skole på byggeplass
Bah Oury

**Amadou Bah Oury** (født 1958) er en guineansk politiker som fra 27. februar 2024 har vært  Guineas statsminister. Han ble utnevnt etter at Bernard Goumou måtte trekke seg, angivelig av helsemessige årsaker. Oury ble, som også Bernard Goumou, innsatt av president Mamady Doumbouya som tok makten i Guinea i et militærkupp i september 2021 hvor daværende president Alpha Condé ble avsatt.

Oury er født i Pita i Guinea i 1958, men flyktet med familien til Senegal som seksåring. Han har utdannelse i matematikk fra Frankrike.

## Referanser
Nera Tiebwa

**Nera Tiebwa** (født 2. oktober 2008 på Tarawa) er en judoka fra Kiribati. Under Sommer-OL 2024 i Paris var hun den yngste judokjemperen i alle vektklasser i en alder av 15 år. 

Nera Tiebwa deltok i Stillehavslekene 2023. Hun slo June Koidi fra Salomonøyene i første runde. I semifinalen ble hun beseiret av australske Anneliese Fielder.

I 2024 ble Tiebwa tatt ut til å delta i OL i Paris basert på en kontinental kvote. Hun var en av bare tre deltakere fra Kiribati, den eneste kvinnen og den desidert yngste utøveren på laget sitt. I vektklassen opp til 57 kilo kjempet hun i første runde mot den mangedobbelte verdens- og europamesteren Darja Bilodid fra Ukraina. Hun tapte kampen med ippon etter bare fem sekunder. Tiebwa hadde reist 14 000 kilometer for å komme seg til Paris.

## Referanser


## Eksterne lenker
*
Løven på Gripsholm slott

**Løven på Gripsholm slott** er et bemerkelsesverdig eksempel på en dårlig utført taksidermi. Løven som har fått navnet Leo befinner seg i en glassmonter på Gripsholm slott i Sverige.

Historien om hvordan løven har havnet i Sverige er usikker, noen mener at den ble gitt til kong Fredrik I av Sverige i 1731 av dey av Alger, Baba Abdi, og først ble utstilt i et bur på Junibacken på Djurgården i Stockholm. Den skal ha vært den første løven i Skandinavia og etter dens død skal skinnet ha blitt tatt vare på for senere taksidering. Historien er usikker men man vet at løven er fra 1700-tallet, meget sannsynlig ble den gitt til kongen som en gave.

Det som er sikkert er at den som utførte taksidermien aldri kan ha sett en levende løve. Dyret er en komisk figur med underlig anatomi og et deformert ansikt, to alt for tettsittende øyne, rare tenner og en tunge som rekkes ut av munnen. Leo er som ingen annen løve i verden. Den er blitt en kjent skikkelse som får besøkende til å undres over utseendet og fører oftest til latter.

Leo ble omtalt i NRK programmet *[[Norsk attraksjon]]* sesong 3 i 2012.

## Referanser
District of Rhode Island

**District of Rhode Island** er et av USAs 94 føderale distrikter og dekker hele delstaten Rhode Island. Distriktets administrasjonssenter er Providence.

Distriktet tilhører den første domskrets, og anker over distriktsdomstolens avgjørelser går til U.S. Court of Appeals for the First Circuit.

District of Rhode Island ble etablert i 1790 da Rhode Island ratifiserte den føderale grunnloven. Fra opprettelsen og frem til 1966 hadde distriktet ett enkelt dommerembede. Siden 1984 har der vært tre dommerembeder.

## Referanser


## Eksterne lenker
* U.S. District Court for the District of Rhode Island
* U.S. Attorney for the District of Rhode Island
* U.S. Marshal
Kristen Faulkner

**Kristen Faulkner** (født 1992) er en amerikansk sykkelrytter, som for tiden sykler for UCI Women's Continental Team EF–Oatly–Cannondale. Hun er regjerende amerikansk mester i landeveisløp og vant to gullmedaljer i det individuelle landeveisløpet for kvinner og i banesykling for kvinner ved OL i Paris 2024. Faulkner er den første amerikanske kvinnen, og tredje kvinnelige olympier i historien som har vunnet to gullmedaljer i to forskjellige disipliner (i hennes tilfelle landeveissykling og banesykling) i de samme olympiske lekene.

## Tidlig liv og utdanning
Faulkner ble født i Homer i Alaska av foreldrene Sara og Jon Faulkner, eiere og drivere av et feriested i byen. Hun vokste opp i fiskerlandsbyen i Alaska sammen med fire søsken, Katie, Andrew, William og Nicholas.

Kristen Faulkner ble uteksaminert fra Harvard i 2016 med en BA i informatikk, hvor hun konkurrerte på universitetslaget i roing. Hun innehar universitetetsrekorden for raskeste 2000 m innendørs rotid for lette kvinner. Før det gikk hun på Phillips Academy i Massachusetts, hvor hun var blant de beste studentene og på universitetslaget i løping, svømming og roing.

## Karriere
Faulkner begynte med konkurransesykling i New York City i 2017 mens hun jobbet som investeringsmedarbeider hos Bessemer Venture Partners. Hun flyttet til San Francisco Bay Area i 2018 og begynte i Team Tibco – Silicon Valley Bank i 2020. I løpet av det første året som profesjonell syklist, jobbet hun på heltid som investeringsmedarbeider hos Threshold Ventures, et risikokapitalfirma i Silicon Valley. Hun vant kvinnenes temporitt under Pan American Games i 2023. I oktober 2023 ble det kunngjort at Faulkner ville bli med i UCI Women's Continental Team EF–Oatly–Cannondale i sesongen 2024.

Faulkner hadde en sterk start på 2024-sesongen med sitt nye lag. Hun vant Omloop van het Hageland og etappe 4 av La Vuelta Feminina. I mai vant hun landeveisrittet og endte på andreplass i temporittet ved United States National Road Race Championships. Hun ble deretter sammen med Chloé Dygert tatt ut til landeveisløpet og lagforfølgelsen ved sommer-OL 2024.

Til tross for at Faulkner var erstatter på OL-laget i 2024, var hun den første amerikaneren som vant en gullmedalje i landeveisløp på 40 år da hun tok førsteplassen i landeveisløpet for kvinner. Faulkner fullførte det 158 kilometer lange løpet 58 sekunder foran sølv- og bronsevinnerne, som avsluttet løpet i en fotofinish.

Faulkner vant også gullmedaljen i lagforfølgelse for kvinner i banesykling sammen med Chloé Dygert, Jennifer Valente og Lily Williams. Dette var den første gullmedaljen for lagbanesykling noensinne i amerikansk historie. Faulkner ble den første amerikanske kvinnen og tredje kvinnelige olympier, etter Leontien van Moorsel og Ester Ledecká, som vant en olympisk gullmedalje i to forskjellige disipliner i de samme olympiske leker.
 
## Referanser


## Eksterne lenker
*
*
Microplatyscelis

***Microplatyscelis*** er en slekt av skyggebiller som er knyttet til tørre miljøer. De har derfor meget stor evne til å motstå uttørking.

## Utseende
Middelsstore, ovale, ofte matte og mørke skyggebiller. De har et ganske tykt hudpanser som gjør dem motstandsdyktige mot uttørking.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Arten er utbredt i Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien Blaptinae Leach, 1815 - nylig skilt ut fra Tenebrioninae
******* Stammen **[[Platyscelidini]]** Lacordaire, 1859 - ca. 180 arter
******** Slekten ***Microplatyscelis*** Kaszab, 1940
********* *[[Microplatyscelis seriepunctata]]* (Reitter, 1890)

## Referanser




## Eksterne lenker
*
Når skal vi gifte oss?

***Når skal vi gifte oss?*** (orig. *By the Light of the Silvery Moon*) er en amerikansk romantisk musikal-komedie fra 1951, regissert av David Butler. Filmen er oppfølgeren til *[[Nesten voksen (1951)|Nesten voksen]]* fra 1951. Som forgjengeren omhandler også denne filmen om det daglige livet til Winfield-familien i en amerikansk småby på begynnelsen av 1900-tallet, inspirert av Booth Tarkington sine Penrod-bøker.

## Skuespillere
* Doris Day - Marjorie Winfield
* Gordon MacRae - William 'Bill' Sherman
* Billy Gray - Wesley Winfield
* Leon Ames - George Winfield
* Rosemary DeCamp - Alice Winfield
* Mary Wickes - Stella
* Russell Arms - Chester Finley
* Maria Palmer - Renee LaRue
* Howard Wendell - John H. Harris
* Walter Flannery - Ronald 'PeeWee' Harris

## Referanser


## Eksterne lenker
*
Jazzpiken

***Jazzpiken*** (orig. *My Dream Is Yours*) er en amerikansk romantisk musikal-komedie fra 1949, regissert av Michael Curtiz. Hovedrollene spiles av Jack Carson, Doris Day, og Lee Bowman.

## Skuespillere
* Jack Carson - Doug Blake
* Doris Day - Martha Gibson
* Lee Bowman - Gary Mitchell
* Adolphe Menjou - Thomas Hutchins
* Eve Arden - Vivian Martin
* S. Z. Sakall - Felix Hofer
* Selena Royle - Freda Hofer
* Edgar Kennedy - Uncle Charlie
* Sheldon Leonard - Grimes
* Franklin Pangborn - Sourpuss Manager
* John Berkes - Character Actor
* Ada Leonard - seg selv
* Frankie Carle - seg selv
* Iris Adrian - Peggy (uncredited)
* Mel Blanc - Bugs Bunny & Tweety Bird (stemme)

## Musikk i filmen
Filmen inneholder følgende sanger, de fleste med tekst av Ralph Blane og musikk av Harry Warren:
* "My Dream Is Yours" (tekst av Ralph Blane)
* "Someone Like You" (tekst av Ralph Blane)
* "Love Finds a Way" (tekst av Ralph Blane)
* "Tic, Tic, Tic", (tekst av Ralph Blane)
* "(You May Not Be an Angel, but) I'll String Along With You" (tekst av Al Dubin)
* "Freddie, Get Ready" (tekst av Ralph Blane & Mel Blanc)
* "I'll String Along with You (tekst av Al Dubin)
* "You Must Have Been a Beautiful Baby (tekst av Johnny Mercer)
* "With Plenty of Money and You" (tekst av Al Dubin)
* "Nagasaki" (tekst av Mort Dixon)
* "Canadian Capers (Cuttin' Capers)" (tekst av Blane & Warren, musikk av Henry Cohen, Gus Chandler, & Bert White)

## Referanser


## Eksterne lenker
*
Neja Filipič

**Neja Filipič** (født 1995) er en slovensk friidrettsutøver som konkurrerer i tresteg og lengdehopp. 

Hun representerte landet sitt under Sommer-OL 2024 i Paris, der hun kom på 18. plass i kvalifiseringen i tresteg og ikke kvalifiserte seg til finalen.

## Referanser


## Eksterne lenker
*
Great Diamond Mystery

***Great Diamond Mystery*** er en amerikansk stumfilm fra 1924 regissert av Denison Clift.

## Skuespillere
* Shirley Mason som Ruth Winton  
* Jackie Saunders som Phyllis  
* Harry von Meter som Murdock  
* John Cossar som Graves  
* Philo McCullough som Mallison  
* Hector V. Sarno som Davis  
* William Collier Jr. som Perry Standish  
* Eugenia Gilbert som Diana  
* Hardee Kirkland som Peter Standish

## Referanser


## Eksterne lenker
*
The Great Prince Shan

***The Great Prince Shan*** er en britisk stumfilm fra 1924 regissert av A.E. Coleby.

## Skuespillere
* Sessue Hayakawa som Prince Shan 
* Ivy Duke som Lady Maggie Trent 
* Tsuru Aoki som Nita 
* Valia Venitshaya som Nadia Karetsky 
* David Hawthorne som Nigel Dorminster 
* Fred Raynham som Immelmann 
* Henry Vibart som Earl of Dorminster 
* Henry Nicholls-Bates som Gilbert Jenson 
* A.E. Coleby

## Referanser


## Eksterne lenker
*
Die große Unbekannte

***Die große Unbekannte*** er en tysk stumfilm fra 1924 regissert av Willi Wolff.

## Skuespillere
* Georg Baselt 
* Harry Hardt 
* Leopold von Ledebur 
* Rudolf Lettinger 
* Hans Wassmann 
* Charles Puffy
* Lydia Potechina
* Georg Alexander 
* Hans Junkermann 
* Ellen Richter

## Referanser


## Eksterne lenker
*
The Great Well

***The Great Well*** er en britisk stumfilm fra 1924 regissert av Henry Kolker.

## Skuespillere
* Thurston Hall som Peter Starling
* Seena Owen som Camilla Challenor
* Lawford Davidson som Major Dereth
* Joan Morgan som Annette
* Eva Moore som Mrs. Starling
* Cameron Carr som John
* Harvey Braban som Eric
* Simeon Stuart som Sir Wilmot
* Hugh Dempster som Dick

## Referanser


## Eksterne lenker
*
Liste over utøvere i Vuelta a España 2024

**Liste over utøvere i [[Vuelta a España 2024]]**

## Noter



## Eksterne lenker
*Startlist - procyclingstats.com
Himmeldronningen (andre betydninger)

**Himmeldronningen** har flere betydninger:

* Himmeldronningen (gudinne), et alternativt navn på gudinnen Asjera, antatt av noen forskere å ha vært Jahves kone.
* *[[Himmeldronningen]]*, et norsk hørespill som ble sendt på NRK Radio i 2014.

## Referanser
François Calderaro

**Francesco Calderaro** (født 1964) er en fransk tidligere fotballspiller som spilte i Ligue 1 for  og .

Calderaro ble født og vokste opp i Reims hvor han spilte for hjembyens klubb Stade de Reims allerede fra syv års alder. I en alder av 26 år tok han steget fra Reims i nest øverste divisjon til FC Metz i toppdivisjonen. I sin første sesong med Metz i Division 1 scoret han ti seriemål, og ble av fotballbladet *[[France Football]]* tildelt prisen Révélation de l'année, som årets åpenbaring i fransk fotball. Påfølgende sesong scoret han hele nitten seriemål for Metz til tross for at laget endte like under midten på serietabellen. Bare landslagsstjernen Jean-Pierre Papin hos seriemesterne  scoret flere seriemål enn ham den sesongen.
I løpet av sesongen oppnådde Calderaro også å få sin enslige opptreden i den franske landslagsdrakten da han i februar 1992 spilte hele kampen for det franske B-landslaget som tapte med tre mål for Englands B-landslag på Loftus Road. Under kampens gang skjøt han et langskudd på halv volley i mål via tverrliggeren, men målet ble annullert. Til manges overraskelse fant ikke landslagstrener Michel Platini plass til ham i sin tropp til EM-sluttspillet i 1992.

I 1992 ble han hentet til hovedstaden av . Der fant han det vanskelig å finne sin plass i laget. Med konkurranse fra George Weah og fremadstormende David Ginola om plassene i angrep ble det utfordrende å få plass i startoppstillingen til trener Artur Jorge. Selv om han i løpet av sine to år hos Paris Saint-Germain scoret Calderaro beskjedne syv mål på 37 kamper, fikk han med seg to gjeve trofeer i form av et cupmesterskap i 1993 og seriemesterskap i 1994.

I 1994 gikk han til  i Division 2. Han spilte tre sesonger for Toulouse. I sin siste sesong for klubben hjalp han laget rykke opp i Division 1.

## Spillerstatistikk

## Referanser


## Eksterne lenker
* 
*  François Calderaro – FC Metz
Bernt Gran

**Bernt Gran** (født 1974) er en norsk historiker, jurist, forfatter, bonde og gründer.

Han har hovedfag i historie fra NTNU fra 2002 og mastergrad i rettsvitenskap fra Universitetet i Oslo fra 2012.

Han har vært journalist i flere medier, som *[[Snåsningen]]*, *[[Under Dusken]]*, *[[Adresseavisen]]*, NRK og *[[Dagens Næringsliv]]*. Han var redaktør i *Under Dusken* fra 1999 til 2000. Han ga ut boken *Hundreår med hodebry* om utilregnelighet i 2014 (Cappelen Damm), og *Turbulens: Norwegians verdenstokt og økonomiske kollaps* sammen med journalisten Jacob Trumpy i 2022 (Gyldendal).

Gran driver slektsgården Nedre Lerberg på Hønefoss. Gården er landets eneste produsent av ringerikspotet med eget potetpakkeri. Gårdsbrenneriet Gran Spiritus drives også på gården.

## Referanser
Einar Holm

**Einar Holm** (1933-2021) var en norsk politiker med lange karriere i lokalpolitikken. Han var ordfører i Hareid kommune i to perioder: fra 1976 til 1983 og igjen fra 1992 til 1999. Holm representerte Venstre, men senere også Tverrpolitisk Liste (TvP).

Han deltok i fylkespolitikken og satt i kommunestyret i Hareid i 32 år, hvorav 16 år av dem som ordfører.

## Referanser


## Eksterne lenker
*
Svein Atle Roset

**Svein Atle Roset** (født 1948) er en norsk politiker. Han var fylkesvaraordfører i Møre og Romsdal fra 2003 til 2011, som representant for Kristelig Folkeparti. Han har vært kommunepolitiker i Nesset og senere i Molde.

Han har vært vararepresentant til Stortinget fra Møre og Romsdal i flere perioder.

Han er blant annet styreleder for Rausand Gruvemuseum og styremedlem i Møre og Romsdal Revisjon SA, Halsafjordsambandet AS, Åknes/Tafjord Beredskap IKS, og Molde KrF. Han har også vært involvert i Romsdal Sparebank som tidligere nestleder.

I tillegg er han leder for Rådet for mennesker med nedsatt funksjonsevne i Molde kommune.

Han har yrkesbakgrunn fra skoleverket og forsikringsbransjen.

## Referanser
Bernt Brandal

**Bernt Brandal** (født 1966) er en norsk lokalpolitiker (Folkelista) som er ordfører i Hareid kommune, og har bakgrunn fra politikk og næringsliv. Ellers har han blant annet vært fisker, og jobbet innen maritim næring før han gikk inn i politikken. Brandal har flere roller i ulike organisasjoner, inkludert Hareid og Ulstein Fiskarlag og Søre Sunnmøre Fiskarlag.

## Referanser
Toni Keränen

**Toni Keränen** (født 1998) er en finsk friidrettsutøver som konkurrerer i spydkast. 

Han representerte landet sitt under Sommer-OL 2024 i Paris i spyd og kom på 10. plass i finalen.

## Referanser


## Eksterne lenker
*
PGA-touren 2025

**PGA-touren 2025** er den 110. sesongen av PGA-touren, og den 58. sesongen siden den skilte lag fra PGA of America. Den begynte 2. januar 2025 med The Sentry.

## Kalender

### Uoffisielle konkurranser

## Se også
* Korn Ferry-touren 2025

## Referanser


## Eksterne lenker
*
Mayra González

**Mayra González** er navnet til flere personer:

* Mayra González (håndballspiller) – argentinsk håndballspiller (f. 1996)
* Mayra González (roer) (Mayra González Borroto) – cubansk roer (f. 1968)
* Mayra González (friidrettsutøver) (Mayra González Maldonado) – meksikansk sprinter (f. 1973)
* Mayra González (politiker) (Mayra González León) – costaricansk politiker (f. 1953)
Liste over norske nettselskap

Et **nettselskap** er et selskap som eier og driver det lokale eller regionale strømnettet (distribusjonsnettet) i et gitt geografisk område. Nettselskapene har monopol på strømlevering i sine konsesjonsområder og er regulert av Reguleringsmyndigheten for energi (RME), som er en uavhengig enhet i Norges vassdrags- og energidirektorat (NVE). Kundene betaler nettleie til nettselskapet for transport av strøm, uavhengig av hvilken strømleverandør de har valgt.

Norge har per 2026 om lag 70 nettselskap som til sammen leverer strøm til over 3 millioner sluttbrukere. De fleste nettselskapene er eid av kommuner eller fylkeskommuner, enten direkte eller gjennom regionale energikonsern.

## Bakgrunn
### Nettstruktur i Norge
Det norske kraftnettet er delt inn i tre nivåer:
* **[[Sentralnett]]et** (transmisjonsnettet): Høyeste spenningsnivå (300–420 kV), binder sammen regionene i Norge og kobler til utlandet. Eies og driftes av Statnett.
* **[[Regionalnett]]et**: Mellomnivå (33–132 kV), transporterer kraft fra sentralnettet til distribusjonsnettet. Eies av regionale nettselskap.
* **[[Distribusjonsnett]]et**: Laveste spenningsnivå (230 V – 22 kV), leverer strøm til sluttbrukere. Eies av lokale nettselskap.

Nettselskapene i denne listen driver primært distribusjonsnett, men noen har også regionalnettanlegg. Statnett er ikke inkludert i listen da de kun driver sentralnettet.

### Regulering og nettleie
Siden nettselskap har monopol i sine områder, er de underlagt streng økonomisk regulering. RME fastsetter årlige inntektsrammer som bestemmer hvor mye hvert nettselskap kan kreve inn i nettleie. Inntektsrammen beregnes ut fra nettselskapets kostnader og effektivitet sammenlignet med andre nettselskap.

### Selskapsmessig og funksjonelt skille
Det har vært store endringer i navn og antall nettselskap etter 2021 da Energiloven ble endret til å kreve selskapsmessig og funksjonelt skille mellom nettvirksomhet og konkurranseutsatt virksomhet (kraftproduksjon og strømsalg). Kravet innebærer at:
* Nettselskapet må være et eget juridisk selskap, atskilt fra morselskapet
* Nettselskapet kan ikke ha samme daglige leder eller styreleder som morselskapet
* Nettselskapet må ha eget navn og visuell profil som skiller det fra morselskapet

Etter at kravet trådte i kraft har majoriteten av norske nettselskap endret navn og/eller fusjonert med andre nettselskap.

## Norske nettselskap
Tabellen nedenfor viser alle aktive nettselskap i Norge per 2026, sortert alfabetisk. Antall sluttbrukere er basert på NVEs avbruddsstatistikk.

## Største nettselskap
De fem største nettselskapene etter antall sluttbrukere:

## Se også
* Strømnett
* Distribusjonsnett
* Regionalnett
* Sentralnett
* Statnett
* Nettleie
* Energiloven
* Reguleringsmyndigheten for energi
* Elhub

## Referanser

## Eksterne lenker
* Reguleringsmyndigheten for energi (RME)
* Elhub – Norges sentrale datahub for strømmarkedet
* Statnett – Systemansvarlig for kraftsystemet
* Distriktsenergi – Interesseorganisasjon for lokale energiselskap
* Energi Norge – Bransjeorganisasjon for fornybarnæringen
Artur Felfner

**Artur Felfner** (født 2003) er en ukrainsk friidrettsutøver som konkurrerer i spydkast. 

Han representerte landet sitt under Sommer-OL 2024 i Paris i spyd og ble slått ut med en 15. plass i kvalifiseringen.

## Referanser


## Eksterne lenker
*
Judith Suminwa

**Judith Suminwa Tuluka** (født 1967) er en kongolesisk politiker som fra 12. juni 2024 har vært statsminister i Den demokratiske republikken Kongo. Hun ble nominert til stillingen av president Félix Tshisekedi den 1. april 2024 som landets første kvinnelige statsminister og overtok makten etter at nasjonalforsamlingen hadde godkjent hennes regjering. Suminwas regjering ble formelt godkjent 29. mai 2024.

Før hun ble nominert til statsminister hadde hun vært planleggingsminister i regjeringen til Sama Lukonde fra 24. mars 2023. Hun er medlem av det sosialdemokratiske (sentrum-venstre-)partiet *Union pour la Démocratie et le Progrès Social*, UDPS (norskː Unionen for demokrati og sosial utvikling).

Suminwa har mastergrad i anvendt økonomi fra Université libre de Bruxelles og diplomeksamen fra tilleggsstudium om arbeid i utviklingsland. 

Hun jobbet i banksektoren før hun ble engasjert av FN og FNs utviklingsprogram hvor hun bidro med ekspertise omkring kommunal støtte til de østlige delene av landet. Hun arbeidet senere med nasjonale budsjettsaker før hun ble visekoordinator for presidentens strategiske overvåkingsråd (CPVS).

## Referanser
Korn Ferry-touren 2024

**Korn Ferry-touren 2024** var den 34. sesongen av Korn Ferry-touren, nivået under PGA-touren. Den startet 14. januar med Great Exuma Classic og ble avsluttet 6. oktober med Korn Ferry Tour Championship som siste turnering i Korn Ferry-sluttspillet 2024.

## Turneringer
Programmet under viser turneringene på Korn Ferry-touren 2024, hvor HomeTown Lenders Championship i Alabama ble erstattet med Visa Argentina Open i Argentina. Numrene i parentes etter vinnerenes navn viser antall seire på Korn Ferry-touren, inkludert den turneringen. Ingen akkumulerer mange seire på Korn Ferry-touren, ettersom suksess på dette nivået leder til opprykk på PGA-touren. Amerikanske Matt McCarty vant tre turneringer i løpet av sesongen, og fikk umiddelbart opprykk til PGA-touren 2024.

## Sammenlagtresultat
De 30 beste spillerne etter Korn Ferry-sluttspillet 2024, fikk medlemskap på PGA-touren 2025.

## Se også
* PGA-touren 2024

## Referanser


## Eksterne lenker
* Program over turneringene
Liv Aursand

**Liv Aursand** (født 5. august 1949 i Namsos) er en norsk kunstner og keramiker som har mottatt flere norske kunstnerstipend og har blitt innkjøpt av flere offentlige samlinger..

Aursand har fem års fagudanning fra flere kunstskoler i inn og utland. Hun tok keramikereksamen ved Kunsthøyskolen i Bergen i 1971.

Hun har hatt flere separatutstillinger, blant annet i Namsos, Trondheim, Tromsø, Stockholm og Oslo. Hun er innkjøpt av flere offentlige institusjoner, inkludert Oslo Kommunes Kunstsamlinger, Norsk Kulturråd, Nordenfjeldske Kunstindustrimuseum og Nord Trøndelag Kunstmuseum, samt flere gallerier og kunstforeninger.

Aursand har også deltatt på en rekke kollektive utstillinger, deriblant Norske Kunsthåndverkeres Årsutstilling. 

Det finnes flere større utsmykninger av henne i offentlige bygg i Trøndelag. Hun har mottatt flere stipendier, blant annet Statens reise- og studiestipend, med påfølgende reiser til Frankrike, Storbritannia, Spania, Hellas, Mexico, Egypt og Kina.

Hun har vært med å bygge opp
Haugen Keramikk i Overhalla som ble etablert i 1971.
Siden 1990 har hun arbeidet alene på verkstedet og drevet tilhørende utsalg. 
Bedriften drives sammen med ektemannen Asbjørn Hagerup. Hun lager bl.a. skulpturelle krukker, vaser og fat.  Aursand arbeider med høybrent steingods. 

## Utdanning
* Studieatelieret i Bergen 1972–1973
* Kunsthøyskolen i Bergen 1970–1972
* Kunsthochschule Munster, Tyskland 1969–1970
* Kunsthøyskolen Holbæk, Danmark 1969
* Kunstskolen i Trondhjem 1968

## Stipender
* Nord-Trønderlag fylkes kunstnerstipend 2001
* Overhalla Kunstnerstipend 1999, 1992, 1995
* Statens reise- og studiestipend 1978
* Statens etableringsstipend 1975

## Separatutstillinger (utvalg)

* 1988: Nordenfjeldske Kunstindustrimuseum 
* 1990: Galleri Kaolin, Stockholm
* 2020: Britannia Hotel, Trondheim

## Gruppe- og kollektivutstillinger (utvalg)
* 1976–?: Norsk Kunsthåndverk – totalt ni ganger (per 2024)
* 1977: Vandreutstilling i Finnmark
* 1992: Stiklestadutstillinga Stiklestad Kulturhus
* 2015/2016: «Tidsreise», Kunstmuseet Nord-Trøndelag

## Utsmykkingsoppdrag (utvalg)
* 2006: Oasen Svømme og Miljøsenter, Namsos
* 2008: Namdal Rehabilitering, Høylandet

## Referanser


## Eksterne lenker
* Om Liv Aursand i Store Norske Leksikon
* Liv Aursands hjemmeside. Besøkt 18. august 2024
Ozarks Open

**[[Price Cutter]] Charity Championship** (tidligere **Ozarks Open**) er en golfturnering på Korn Ferry-touren som ble arrangert for første gang i 1990 på Highland Springs Country Club i Springfield i Missouri, og er én av de fire originale turneringene som i 2024 fortsatt spilles.

## Vinnere

## Referanser


## Eksterne lenker
* 
* Profil på PGATOUR.com
Grit (film)

***Grit*** er en amerikansk stumfilm fra 1924 regissert av Frank Tuttle.

## Skuespillere
* Glenn Hunter som Hart 
* Dore Davidson som Finkle 
* Clara Bow som Orchid McGonigle 
* Osgood Perkins som Boris Giovanni Smith 
* Roland Young som Houdini Hart 
* Townsend Martin som Flashy Joe 
* Helenka Adamowska som Annie Hart 
* Martin Borden som Bennie Finkle 
* Joseph Depew som Tony O'Cohen

## Referanser


## Eksterne lenker
*
I skyggen av guillotinen

***I skyggen av guillotinen*** (originaltittel: *Guillotine*) er en tysk stumfilm fra 1924 regissert av Guido Parish.

## Skuespillere
* Leopold von Ledebur som Cartier
* Willy Fritsch som Paul
* Marcella Albani som Marie
* Hans Albers som Gaston Brieux
* Andja Zimowa som Alice
* Eduard von Winterstein som Prokurist Laroche
* Georg John
* Bruno Ziener

## Referanser


## Eksterne lenker
*
Ludvig Åberg

**Ludvig Noa Åberg** (født 1999) er en svensk profesjonell golfspiller, som spiller på den amerikanske PGA-touren.

Før han ble profesjonell i juni 2023, hadde Åberg vært rangert som verdens beste amatørspiller i totalt 29 uker.

3. september 2023 vant han sin første Europatourseier under Omega European Masters, 2 slag foran landsmannen Alexander Björk.

19. november 2023 vant han sin første PGA-tourseier under RSM Classic, 4 slag foran canadiske Mackenzie Hughes.

## Referanser


## Eksterne lenker
*
The Great White Way

***The Great White Way*** er en amerikansk stumfilm fra 1924 regissert av E. Mason Hopper.

## Skuespillere
* Anita Stewart som Mabel Vandegrift
* Tom Lewis som Duke Sullivan
* T. Roy Barnes som Jack Murray
* Oscar Shaw som Joe Cain
* Dore Davidson som Adolph Blum
* Harry Watson
* Hal Forde som Brock Morton
* Olin Howland som Stubbs

## Referanser


## Eksterne lenker
*
Teuraiterai Tupaia

**Teuraiterai Tupaia** (født 2000) er en fransk polynesisk friidrettsutøver som konkurrerer i spydkast. 

Han representerte Frankrike under Sommer-OL 2024 i Paris i spyd og ble slått ut i kvalifiseringen uten å ha fått et gyldig kast.

## Referanser


## Eksterne lenker
*
Kishore Jena

**Kishore Jena** (født 1995) er en indisk friidrettsutøver som konkurrerer i spydkast. 

Han representerte landet sitt under Sommer-OL 2024 i Paris i spyd og ble slått ut med en 18. plass i kvalifiseringen.

## Referanser


## Eksterne lenker
*
I-Space (konseptrammeverk)

**Information Space** (direkte oversatt: «informasjonsrommet») eller **I-Space** er et konseptrammeverk som relaterer kunnskap sin grad av struktur (altså kunnskapens kodifisering og abstraksjon) til dens diffusibilitet (hvordan, hvorfor og med hvilken hastighet den sprer seg) etterhvert som kunnskapen utvikler seg.

## Historie
Modellen ble utviklet av briten Max Boisot, og I-Space-rammeverket har blitt anerkjent som en tidlig innflytelse på utviklingen av Cynefin-rammeverket.

## Representasjon
I-Space-modellen vises vanligvis som en kube med tre akser: abstraksjon, kodifisering og diffusjon. Denne kuben spenner da et tredimensjonalt «informasjonsrom». Kurven tegner en sosial læringssyklus som viser hvordan kunnskap i økende grad flyttes fra konkret erfaringsbasert zen-kunnskap (innsikt som kan oppstå plutselig) til kodifisert og svært abstrakt (fagkunnskap og så videre), hvilket gjør det stadig lettere for kunnskapen å spre seg uavhengig av kunnskapsinnehaveren. Når kunnskapen har blitt internalisert beveger den seg tilbake til det konkrete. 

## Bruk
Dette resulterer i fire ulike typer kunnskap, 

* **Offentlig kunnskap**, som lærebøker og aviser, som er kodifisert og diffusert.
* **Proprietær kunnskap**, som patenter og statshemmeligheter, som er kodifisert, men ikke spredt. Her har det blitt laget barrierer for diffusjon.
* **Personlig kunnskap**, for eksempel biografisk kunnskap, som verken er kodifisert eller spredt.
* **[[Sunn fornuft]]**, det «alle vet», som ikke er kodifisert, men er vidt spredt.

## Se også
* SEKI-modellen av kunnskapsforvansling
* Taus kunnskap
* Eksplisitt kunnskap

## Referanser